# Αμφίκλεια

### Από τη Βικιπαίδεια, την ελεύθερη εγκυκλοπαίδεια

Η Αμφίκλεια είναι πόλη που ανήκει στο νομό Φθιώτιδος της Στερεάς Ελλάδας.

Είναι το κέντρο μιάς αγροτικής περιοχής με κύριες καλλιέργειες τα καπνά, το βαμβάκι και τα σιτηρά.

Τα τελευταία χρόνια παρουσιάζεται μεγάλη τουριστική ανάπτυξη. Σ' αυτό συμβάλλει το γειτονικό χιονοδρομικό κέντρο του Παρνασσού, το οποίο κατακλύζουν πολλοί λάτρεις των χειμερινών σπορ κάθε σαββατοκύριακο το χειμώνα. Επίσης βρίσκεται πολύ κοντά στην Αθήνα, σε μία καταπράσινη περιοχή, με καταπληκτικούς ξενώνες και παραδοσιακές ταβέρνες με εξαίσια ρουμελιώτικα εδέσματα. Συνυπολογίζοντας τους φιλόξενους και απλούς κατοίκους η Αμφίκλεια εξελίσσεται σε σημαντικό τουριστικό προορισμό, ιδανικό για διακοπές και απόδραση από την καθημερινότητα της πόλης.

## [Επεξεργασία] Γεωγραφία

Η Αμφίκλεια είναι πρωτεύουσα του ομώνυμου δήμου. Ο δήμος Αμφικλείας περιλαμβάνει τα δημοτικά διαμερίσματα Αμφικλείας, Δρυμαίας, Παλαιοχωρίου, Ξυλικών, Τιθρωνίου και Μπράλου. Κατά την απογραφή του 2001, η Αμφίκλεια είχε 3.523 κατοίκους

Βρίσκεται στους πρόποδες του όρους Παρνασσού και μπροστά της απλώνεται η κοιλάδα του ποταμού Κηφισσού. Απέχει 17 χιλιόμετρα από το χιονοδρομικό κέντρο του Παρνασσού και 170 χιλιόμετρα απο την Αθήνα και συνδέεται με το σιδηροδρομικό δίκτυο με καθημερινά δρομολόγια.

## [Επεξεργασία] Ιστορία

Η Αμφίκλεια είναι μία πόλη με πολύ μεγάλη ιστορία απο αρχαιοτάτων χρόνων. Η πρώτη ονομασία της πόλης ήταν Αμφίκαια. Καταστράφηκε από τους Πέρσες. Στην συνέχεια μετονομάστηκε σε Δαδί (όπως είναι γνωστή στους κατοίκους της περιοχής μέχρι τις μέρες μας). Στη διάρκεια της Τουρκοκρατίας παρουσίασε πολύ μεγάλη ακμή. Σημαντικότατη ήταν η συμβολή της στον απελευθερωτικό αγώνα. Μετέπειτα ονομάστηκε Αμφίκλεια και έγινε διοικητικό, πολιτιστικό και οικονομικό κέντρο της περιοχής, θέση που διατηρεί μέχρι την σημερινή εποχή.

## [Επεξεργασία] Πολιτισμός

Πολιτιστικά η Αμφίκλεια είναι μία ιδιαίτερη πόλη. Σημαντική η αρχιτεκτονική της (θεωρείται διατηρητέος οικισμός), πανέμορφα παραδοσιακά καλντερίμια, μεγαλοπρεπέστατες εκκλησίες, απείρου κάλλους βρύσες και υπέροχες πλατείες συνθέτουν την εικόνα της Αμφίκλειας. Μιά εικόνα μοναδική αν προσθέσουμε το φυσική ομορφιά της περιοχής.

Παράλληλα διατηρεί στο ακέραιο όλα τα ρουμελιώτικα έθιμα όπως τους λάκκους το Πάσχα, τη γιορτή της Αναλήψεως (γιορτή των κτηνοτρόφων), τα παραδοσιακά χριστούγεννα, το τέταρτο όνομα και αλλα πολλά ήθη και έθιμα. Αξιοσημείωτες είναι και οι απόκριες στην Αμφίκλεια με το άναμα τέραστιων φωτιών (Χέη) και την παρέλαση μασκαράδων. Μοναδική πανελλαδικά είναι και η γιορτή του ψωμιού.

Ανακτήθηκε από "http://el.wikipedia.org../../../%CE%B1/%CE%BC/%CF%86/%CE%91%CE%BC%CF%86%CE%AF%CE%BA%CE%BB%CE%B5%CE%B9%CE%B1.html"

Κατηγορίες: Νομός Φθιώτιδας | Στερεά Ελλάδα | Πόλεις της Ελλάδας

##### Views

- Άρθρο
- Συζήτηση
- Τελευταία έκδοση

##### Αναζήτηση